open-index/open-wikipedia-markdown huggingface dataset:
Esperanto

L**'esperanto** el xe na lengua artificiale svilupà tra el 1872 e el 1887 da l'oftalmologo polaco Ludwik Lejzer Zamenhof. La xe de sicuro la pi conossiùa e doparà tra le lengue ausiliarie internazionài esistenti. 
Presentà in tel "*Primo Libro*" (*[[Unua Libro]]* - Varsavia, 1887) come *Lingvo Internacia* ("Lengua internazional"), la ga tolto in seguito el nome *esperanto* ("colui che spera") dal pseudonimo de *[[Doktoro Esperanto]]* doparà dal so creator. El scopo de sta lengua el xe quelo de far dialogar insieme i diversi popoli, sercando de far su tra de lori n'atmosfera de comprension e pace co na seconda lengua semplice ma espressiva, che apartègna a l'umanità e no ad un popolo. Vegnarìa quindi protèti i idiomi "picenini" che senò i sarìa condanà a l'estinsion da la forza de le lengue de le nasion pi forti.

## Gramàtega
Le regole de la gramàtega de l'esperanto le xe stà sielte da quele de varie lengue studià da Zamenhof, in maniera che le fusse semplici da imparar ma le podesse anca darghe a sta lengua la stessa espressività de na lengua etnica; lore no le prevede ecezioni. Anca i vocaboli i deriva da idiomi preesistenti, alcuni (specie quei introdoti de recente) da lengue mìa indoeuropee come el giaponese, ma in gran parte da latin, lengue romanze (in particolare italian e francese), lengue germaniche (todesco e inglese) e lengue slave (russo e polaco).
## Lengua semplice
Alcuni studi i ga dimostrà che efettivamente se trata de na lengua semplice da imparar anca da autodidàti e in età adulta, par via de le forme regolari, mentre la so espressività simile a le lengue naturali la xe dimostrà da la tradusion de opere de notevole spessore leterario. La cultura originale esperantista la ga prodoto e la produse in tute le arti: da la poesia e la prosa fin al teatro ed a la musica. La logica con cui la xe stà creà la minimizza l'ambiguità, par cui la se presta a vegner doparà in informatica, inte el ramo de la lenguistica computazional par el riconossimento automàtego del lenguajo.
## Lengua franca
Ghe xe proposte par doparar l'esperanto come lengua franca ne l'Union Europea. Defati se evitarìa de spéndar el 40% del bilancio in tradusion par via del sistema de desso, se diminuirìa l'ambiguità dovùa a controversie interpretative o de resa de la tradusion in diverse lengue, e al stesso tempo no se ghe darìa vantagio a nissun Paese sora i altri.

## Note



* Esperanto, a, b, c
Allium ursinum

Ł**'Ajo selvadego** (nome sientifego *Allium ursinum* de ła fameja de łe *Liliaceae*) xe na erba selvadega ke crese inte el sotobosco in piano, in cołina e in montagna.

## Nome

I nomi in todesco (*Baerlauch*), in inglexe (*bear's garlic* o ramsons) e in italian (*aglio ursino*) i vol dire tuti ła stesa roba: ajo deł'orso.

## Alta
Alta dai 20 ai 40&nbsp;cm, sta pianta ła manda un forte odore de ajo. 
## Foje
Ła buta fora, intrà febraro e marso, do foje ovałi verde scuro (xe deso ke bisogna torle su).

## Fioreti
In aprile e majo vien fora i fioreti bianchi, a forma de steła, co sie petali.
## Curiosità
Cołe foje, ma anca coi bulbi, se pol fare salse e anca darghe saor ałe insałate.
Vanie

**Vanie** l'è na frazion del Comune de Mel (bandiera arzon del Touring Club Italiano) in provincia de Belun.

**Vanie** l'è an paeset mes a sinistra del Terche, su par la strada (Pragrant) che da Vila la porta a Cordellon. A l'è distante da Vila zirca 1&nbsp;km e 4 da Mel. A l'è mes a solivo, s'un col (sot al Boz) da dove se vet quasi tuta la Valbeluna.

Purtropo inte i ultimi ani, sora-de-tuto dopo che la Zanussi l'ha vert la fabrica a Fontanela, la gente l'è scampada dal paese e l'è andada verso Vila. Par sto motivo, pian pian l'è sparì la scola, la lataria, la botega e infin anca l'osteria.

Intorno a Vanie ghe n'è altri posti come Pedevila Alta, Pedevila Bassa, Carine, Le Rive, Pianazz, Salvarada, Pian de la Gata, Loze. Vanie a l'è an pasagio obligà par chi che deve andar a Cordelon (4&nbsp;km), in Foral (7&nbsp;km), in Val de Pissador (9&nbsp;km), in Val de fontane (7,5&nbsp;km) e anca sul Pilon (9&nbsp;km).

Le coltivazion più usade l'è de panoce, patate, uva, pom, per, fariese e nos. Se trova anca cachi e fighi.

I cognomi pì usadi iè: Venturin, Cesa, Burtet, Menegol, Bernardi, Dall'Asen.

## Sport
L'impiant pì bel a l'è al camp da tennis a Salvarada.

La piaza, che l'è fata da n'incrosament de 4 strade l'è stata usada come camp da calcio e la porta de la becaria come porta da calcio. Dopo che i ha demolì la becaria l'area de rigore l'è stada risfaltada tuta de novo e la se ha slargà tan che la porta le stata spostada su par al mur de contenimento novo.

## Pàxene colegade
* Mel
* Belun
* Veneto

## Łigamenti foresti
* Na foto dala piaza e dove che l'è mes su Google Maps
Becarìa

thumb|Do becheri drio laorar

La **becarìa** l'è al posto dove che i vende la carne e el paròn al se čiama *bechèr*, *becaro* o *becàr*.

Con al termine becarìa se intende l'atività de sesionament, selesion, masenađùra e insacatùra del porzèl.

Na olta inte la becarìa i copéa anca i animai o senò al bekér, che l'era l'on che savéa come taiar su i toc de carne, al se spostéa te le case par copàr le bestie e par iutàr a macelàr o far su salami.

Con, becarìa, no se definìs sol che al laóro dela maialađùra, ma anca la colaborasion tra parént e amighi stréti o festa de clan, tradisional festa de fin laóro con séna a base de carne de porzèl.
Indipendensa

L**'indipendensa** ła ze ła situasion che ghe ze inte un Stato che no el ze pì sotomeso a l'autorità de un'altra potensa foresta.

Ła ze difarente da l'autonomia, parché co l'indipendensa finise tuti i vìncułi istitusionałi intrà łe do entità, difarentemente da l'autonomia che ła prevede isteso ła pusibiłità de ver poder de decizion in determenae matèrie, cofà in chełe tipegamente sentrałizae cofà ła pułìtega èstera o de difeza.

Ła indipendensa ła połe èsar el stato de prinsìpio de na *nasion emerzente* (frecuentemente che ła inpienise un vodo pułìtego), ma anca na emancipasion da un poder cofà inte el cołoniałismo o l'inperiałismo.

L'indipendensa ła połe vegner otegnesta par decołonizasion, separasion o smenbramento.

## Voze corełae
*Referendum par l'indipendensa
*Declarasion de indipendensa

## Altri projeti

## Notasion
Emanuela Munerato

La xe diventà famoxa intel so intervento parlamentar del 16 dixembre 2011 quando che ha espresso ła ga votà ła sfiducia del so grupo parlamentar a ła manovra econòmega del governo Monti avendo indossso la so arancione da operaia.

## Note

## Łigadure foreste
* parlamentare uficial
Baja dei Bozegati

|nome del conflitto=Invaxion de ła Baja dei Bosegati
|parte_di=
|immagine=
|didascalia=
|luogo=22px Cuba
|data=1961
|esito=Vitoria cubana
|schieramento1= 22px Brigada Asalto 2506 http://en.wikipedia.org/wiki/Brigade_250620px apaltatore de forze aeree par ła CIA
|schieramento2=22px Fuerza Armada Revolucionaria (FAR) http://en.wikipedia.org/wiki/Military_of_Cuba
|comandante1=20px John F. Kennedy
22px Manolo Artime 
http://en.wikipedia.org/wiki/Manuel_Artime
20px Grayston Lynch http://en.wikipedia.org/wiki/Grayston_Lynch CIA
20px William "Rip" Robertson http://en.wikipedia.org/wiki/William_%22Rip%22_Robertson CIA
22px Pepe San Roman  22px Erneido Oliva http://en.wikipedia.org/wiki/Erneido_Oliva
|comandante2= 22px Fidel Castro22px José Ramón Fernández http://en.wikipedia.org/wiki/Jos%C3%A9_Ram%C3%B3n_Fern%C3%A1ndez22px Ernesto "Che" Guevara  22px 25px Francisco Ciutat de Miguel http://en.wikipedia.org/wiki/Francisco_Ciutat_de_Miguel
|effettivi1=1&nbsp;453 uomini
|effettivi2=20&nbsp;000 uomini
|perdite1=104 morti
|perdite2=157 morti
}}

thumb|300px|Łocałixasion de ła Baja dei boxegati (Bay of Pigs)Ła **Baja dei bosegati** (***Bahía de Cochinos***) ła xe na streta insenadura inte ła parte zentral de ł'ixola de Cuba. Ła xe diventà nota par on tentativo de invaxion de Cuba fato el 17 de avril 1961 da 1&nbsp;511 exułi cubani http://en.wikipedia.org/wiki/Cuban_exile emigrai inte i Stati Unii, che ła se ciamava Brigada 2506 e opoxidori del goerno cuban, co a cao Fidel Castro.
Nota Ben. 
* Secondo Josè Mirò Cardona http://en.wikipedia.org/wiki/Jos%C3%A9_Mir%C3%B3_Cardona, presidente del Concilio Rivołusionario Cuban http://en.wikipedia.org/wiki/Cuban_Revolutionary_Council, pì che de **invaxion** de Cuba sarìa pì coreto parlar de **sbarco**, in quanto el corpo de spedision doveva riunirse ai guerijeri anticastristi zà presenti sol teritorio cuban e organizar un sołevamento popołare.
* Mentre i funzionari de ła CIA (*Central Intelligence Agency*) el servizio de spionajo statunitense, i ga ciamà sto corpo de sbarco, **personałe [[paramiłitare]]** del Projeto Cuba (*Paramilitary Staff of Cuba Project*).
* I giornałisti che i partezava par el goerno uficial cuban e el goerno uficial cuban stesso, łi ga ciamà **invaxori [[Mercenario|mercenari]] controrivołusionari** (*counterrevolutionary mercenaries invaders*).

## Note


## Fonti bibliografiche
* The Bay of Pigs Invasion http://www.latinamericanstudies.org/baypigs.htm
* History of Cuba http://www.historyofcuba.com/history/baypigs/pigs.htm 
* Bay of Pigs Invasion http://www.studyworld.com/Bay_of_Pigs_Invasion.htm 
* Jack Pfeiffer CIA historian http://www14.homepage.villanova.edu/david.barrett/bop.html 
* Reports about Cuban Operations http://www.fas.org/irp/ops/policy/docs/frusX/106_120.html 
* NSA Cronology http://www.gwu.edu/~nsarchiv/bayofpigs/chron.html
* Global Security Report http://www.globalsecurity.org/military/library/report/1984/EJR.htm
Marcà del contadin

El **marcà del contadin** (*farmer's market* in inglese) xe el posto dove che i contadin i vende diretamente i só prodoti a ła gente, con grosi risparmi par el consumatore e tanto manco inquinamento coi trasporti par strada.

Ła xe ła stesa fiłoxofia del *"chiłometro zero"*, dove che i ristoranti i fa pasar davanti prodoti e ingredienti del teritorio rente de łori: risparmio, manco inquinamento dei trasporti su goma e manco trafico, più vałorixasion dei prodoti łocałi e de stajon. Tute e do xe idee che porta vanti el Vèneto, anca co na lege rejonałe.
Par vedare dove ke se trova el marca' del contadin pi rente casa basta andare suła home page dei marca' del contadin in Veneto.

## Corelae

* marcà

## Linganbi foresti
*  Home page dei marca' del contadin in Veneto

## Altri projeti
Esampón

Al termine **esampón**, **esempón** o **aixenpòn** al se riferìs ala tèra de emigrasion e quei ke dala seconda metà del '800 i scampéa dale nostre tère venete par 'ndar a laoràr fòra Italia, de pì tel nord Europa, i era čamadi *esamponàri*, **aixenpòneri** o a Belun *esamponèr*.

Sta parola la par ke la sìe derivà dala parola tedesca "Eisenbahn", cioè strada ferada o ferovia, parkè in quei ani de emigrasion a l'estero, al laóro de costruìr ferovie par i veneti l'era la magior ocupasión.

Cualke dato su le costrusion dei veneti in tuta Europa:
* te l'ano **1840** l'era **3&nbsp;000**&nbsp;km de ferovia;
* te l'ano **1850** l'era **25&nbsp;000**&nbsp;km de ferovia;
* te l'ano **1860** l'era **60&nbsp;000**&nbsp;km de ferovia;
* te l'ano **1870** l'era **110&nbsp;000**&nbsp;km de ferovia.
Cyclopterus lumpus

El **lompo** (nome sientifego *Cyclopterus lumpus*) xe un pesse de acqua salada appartanente ała fameja Cyclopterideae, ordene Scorpaeniformes.

## Descrissiòn
Xe łongo 60&nbsp;cm, non gà a vessica natatoria e le sòe pine adominałi fa da ventosa par remaner tacà a tera.

## Pesca
I so ovi, salài e colorài de nero o roso, xe vendui come surogato del caviałe.
Capiteło

[thumb|150px|right|Capitel [Giarelli, Nadro, Val Camonica ]]
Al **capitel** al ze an tipo particolàr de edicola ke se cata te la Lonbardia orientàl e te el Triveneto. Al nome al ze nasést paobabilmente come diminutivo de "capéla".

De solito i ze pituràdi a afresco co sene de santi in adoraẑion de la Madona, o senò riservadi a un unico santo in particolar, al cual la faméia ke ła fat al capitel la ghe era afeẑionada.

I posti aonde ke i gnea fati i ła na carateristica particolar: de solito i gnea fati sù su strade o troi tanto frequentadi o te le crosère. Sti posti i era da spess colegadi a legende de la tradiẑion parlàda, ẑerte olte co riferimenti a culti precristiani.

Ẑerti capitèi, fora del paés, i gnea visitadi in particolari dì del an, o senò in caso de staiòn tanto séca, se fea de le cerimonie relijose ciamade rogaẑion.

La Cesa catolica catàndo sto tipo de procesion masa ligade al paganesimo, la ghe fea divieto al so clero de guidarle, ma resta notiẑie de ste rogaẑion oncora te i ani '70 del XX secolo.

## Varda anca
* Rogaẑion
* Cesa
* Cristianesimo

## Colegamenti esterni
* Le santelle di Valtorta
Croze cristiana

thumb|300px|Cross.
La **croxe cristiana** la ze an acessorio a forma de cross che de solito ze picà da qualche parte inte na cesa. A diferensa del Cristo, no el ga sù al Signor picà.

De solito la cross la ze fata de legn e la pol esser slissa, inbotida de lanpadine par poder esser vista de not, o la pol er sù i sinboi del Passio: al gal, la scrita INRI, la lancia, la spugna, la corona de spin, la scala, i dadi, al martel, la tanaja, i 30 danari, la corda, la cana, al calice, na man.

Se la dopera de solito par conpagnar al mort al cimitero o par ndar in procession, specialmente a quela del Vendre Sant.
## Altri progeti
Rupicapra rupicapra

Al **camors** (nome sientifego *Rupicapra rupicapra*, Linnaeus 1758) al ze an mamifero artiodatilo ke el fa parte de la fameja dei Bovidi. Al ghe someja a le caore, e al gnen includest co lore e co le sede 'te la sotofameja dei Caprini.

Al'é pitost simile a l'unica specie del genere Rupicapra, al camoscio dei Pirenei (*[[Rupicapra pyrenaica]]*), ke el vive, apunto, sui Pirenei e l'è presente anca in Italia co na sotospecie endemica, al camoscio d'Abruzzo (*[[Rupicapra pyrenaica ornata]]*).

## Speransa de vita
I camors i pol donder in teoria i 25 ani de età, ma in realtà i ze pochi a passar via i 15-16 ani.

da i 10 ani scominsia la "*vechjaja*", al so peso al cala de continuo infin a la mort. Al pel al perde al so color gnendo man man senpre pì biso.
Da sta età in'gnans scominsia a aumentar al tasso de mortalità, che el cress oncora sora i 14-15 ani.
Al fator che incide de pì su la cressita al ze la usura dei dent: la condisiona talmente tanto la capacità de procurarse al magnar che veramente pochi i donde de passar via i 21-22 ani.

Al ze inportante osservar che, come 'te i omi, le mastcie le ga na aspetativa de vita pì alta.

I boat sot al primo an de età i ga na aspetativa de vita del 50-70% de invern e circa del 90% de istà.

### Riprodusion
Al periodo riprodutiu al scominsia de solito a la fin de otober par fenir 'te la seconda metà de disdenber; al momento principal dei acopiament al ze a caval tra i ultimi dì de novenber e i primi de disdenber.

## Note bibliografiche


## Varda anca
* Mamiferi del Veneto

## Altri projeti

## Cołigamenti esterni
*  Scheda su el camors  su el sito istitusional  del Ministero del Anbiente.
*  
*  Gunderson, D. 2003. "Rupicapra rupicapra". Animal Diversity Web. Accessed May 10, 2007.
* Il camoscio alpino
Taxolo

Al **taxolo** (pronuncià Tacsolo) al ze an conposto doperà de sti tenpi pì che sia in chemioterapia par al tratamento de i tumor.
Al taxolo al ze na "droga" che la ga an efeto de stabilizasion su i microtubui parchè la cadena lateral de sta molecola la ze in grado de interagir co i microtubui. Al altera al equilibrio de polimerizasion/depolimerizasion de i microtubui provocando la formasion de struture microtubulari tanto stàbiłi e de conseguensa alternado i mecanismi ch ei regola al ciclo celular.
Al taxolo al gnen cavà da la scorsa del pola de nass, la atività "tossica" de i tassoidi (cossì i se ciama i conposti che gnen da i pola de nass) la era belche cognossesta a i tenpi de i Romani, come che se desume da i scriti del 51 a.C. (*[[De Bello Gallico]]*) come velen mortal. Inte la Amèrica del Nord-Est tribù indigene le usea estrati de la scorsa de la pola de nass mericana come desinfetante, abortiu e contro al melanoma.
Dassault Aviation

[thumb|right|El ''[Dassault Rafale*]]
Ła *'Dassault Breguet Aviation*' xe na azieda, francese, che a fa aerei civiłi e miłitari. Ea xe sta fondà nel 1929 da Marcel Bloch (poi Dassault) coea denominasion originaria di Société des avions Marcel Bloch.

Ea costruisse sopratuto aeromobili d'affari (Falcon), ma anca aerei militari. La ditta xe atualmente guidà da [[Éric Trappier]]. Nel setore degli aeromobili a reazione *high-end*, Dassault Aviation ocupava una posision di leader nel 2005 con una quota di mercato del 40%. Ea statunitense [[Gulfstream Aerospace]] e ea canadese [[Bombardier Aerospace]] xee i so' principali concorenti in sto segmento. Al 2017, il settore civile (Falcon) xe pì del 60% del [[faturato]] dea ditta.

== Aerei ==

===Miłitari===
* [[Dassault MD 315 Flamant|MD 315 Flamant]], [[1947]]
* [[Dassault MD 450 Ouragan|MD 450 Ouragan]], [[1951]]
* [[Dassault MD 452 Mystère II|MD 452 Mystère II]], [[1952]]
* [[Dassault MD 453 Mystère III|MD 453 Mystère III]], [[1952]]
* [[Dassault MD 454 Mystère IV|MD 454 Mystère IV]], [[1952]]
* [[Dassault MD 550 Mirage|MD 550 Mirage]], [[1955]]
* [[Dassault Super Mystère B.1|Super Mystère B.1]], [[1955]]
* [[Dassault Super Mystère B.2|Super Mystère B.2]], [[1956]]
* [[Dassault Mirage III|Mirage III]], [[1956]]
* [[Dassault Étendard II|Étendard II]], [[1956]]
* [[Dassault Étendard IV|Étendard IV]], [[1956]]
* [[Dassault Étendard VI|Étendard VI]], [[1957]]
* [[Dassault MD 410 Spirale|MD 410 Spirale]], [[1960]]
* [[Dassault Mirage IV|Mirage IV]], [[1960]]
* [[Dassault Balzac|Balzac]], [[1962]]
* [[Dassault Mirage F1|Mirage F1]], [[1966]]
* [[Dassault Mirage 5|Mirage 5]], [[1967]]
* [[Dassault Mirage G|Mirage G]], [[1967]]
* [[Dassault Milan|Milan]], [[1968]]
* [[SEPECAT Jaguar]], [[1968]]
* [[Dassault Mirage G-4/G-8|Mirage G-4/G-8]], [[1971]]
* [[Dassault-Dornier Alpha Jet|Alpha Jet]], [[1973]]
* [[Dassault Super Étendard|Super Étendard]], [[1974]]
* [[Dassault Falcon Guardian 01|Falcon Guardian 01]], [[1977]]
* [[Dassault Mirage 2000|Mirage 2000]], [[1978]]
* [[Dassault Mirage 4000|Mirage 4000]], [[1979]]
* [[Dassault Mirage 50|Mirage 50]], [[1979]]
* [[Dassault Falcon Guardian|Falcon Guardian]], [[1981]]
* [[Breguet Atlantic|ATL-2]], [[1982]] *sviluppo dell'Breguet 1150 Atlantic (ATL-1))''
* Mirage III NG, 1982
* Rafale, 1986

#### Dassault Mirage
fameja dei aerei Mirage

* MD 550 Mirage, 1955
* Mirage III, 1956
* Mirage IV , 1960
* Mirage F1, 1966
* Mirage 5, 1967
* Mirage G, 1967
* Mirage G-4/G-8, 1971
* Mirage 2000, 1978
* Mirage 4000, 1979
* Mirage 50, 1979
* Mirage III NG, 1982;

### Civiłi
Par i reoplani fin al 1947, varda anca Bloch

* Falcon
** Falcon 10 (Falcon 100), 1970
** Falcon 20 (Falcon 200), 1963
** Falcon 30, 1973
** Falcon 50, 1976
** Falcon 900, 1984
** Falcon 2000, 1993
** Falcon 7X (Falcon FNX), 2005
* Dassault Mercure, 1971

## Altri projeti

## Łigami de fora
*  Dassault Aviation

## Varda anca
* Société des Avions Marcel Bloch
Rogaẑion

[miniatura|307x307px|Rogaẑion tradiẑionali de ringraẑiamènto e benediẑion dei canpi a [Hever, te el Kent, in Inghiltera]]
Le **Rogaẑion** (da el latin *rogatio*, oraẑion) le era le procesion publiche de suplica, conpagnade da la recita de le litanie dei santi, che se fea par propiẑiar al racolt.

## Storia
Inte i tenpi pagani diverse procession, ciamade anbarvai, le gnea fate al scopo de propiẑiar al bon esito del an agrario.

Al Cristianesimo, contrario a sti riti pagani colegadi a la tera, al ga tentà de abolirli sostituendoghe quel de la Madona. Enblemàtego al ze al martirio dei predicator de la Val de Non, a Sanẑen, del 385 d.C., che i ga tentà de convincer i popolani a no praticare sto antico culto.

Le feste, che le se svolgea ogni an verso la fin del invern, co el tenpo le ze state sostituide co le Rogaẑion.

De el 1511 al concilio de Orleans al ga aprovà la pràtega fata a Vienne, introdusendo parò ẑerte modifiche: ze stat dontà al digiuno e la astension dal laoro (al era alora papa Simmaco).

A la fin del VI secolo, co el papà de san Gregorio Magno, la Ceza la ga cristianizà definitivamente ste procesion pagane. Lu stasso, 'te el so *Sacramentario*, al ga definì sto rito "Litania major" (*Litania quae maior appellatur*).

Secont la definiẑion de papa Benedetto XIV, 'te el XVIII secolo, le rogaẑion le era oraẑion adate a difender la vita dei omi dal ira de an Dio *che el ne inpauriss 'te un ogni loch*.

A partir da la controriforma ste procesion popolari le ze state contestade de continuo da la ortodossia catolica, e a i stessi chierici ghe ze stat sconsiglià de aderirghe. Nonostante sto tanto le ga continuà oncora infin a qualche diesina de ani fa, e qualche olta le gnen oncora riproponeste da qualche parte come tradiẑion.

## Svolgimento de la procesion

La procesion la era fata de solito 'te i tre dì prim de la festa de la Assension; ogni dì gnea seguì an percorso diferente, partendo da la Ceza parochial, e ndando infin a un punto prestabilì, da spess segnalà da un capitel o da un cristo in meẑ a i canp.

Al percorso, che al scominẑiea belche a le 5-6 de la matina e al podea esser longo diversi chilometri, al era studià in modo che tut al eritorio de la parochia al podesse esser vedest, sia pur a distanẑa.

In testa al grupo ghe n'era a prete co i chericheti, seguest da i representanti de le diverse Confraternite co le so toneghe incoloride e i so stendarni. Da drio, le femene, i pupi e infondo i omi.

Al prete al intonea litanie e pena che se dondea 'te i loch stabilidi, la procesion la se fermea, al chierico al alẑea la cross e vardando verso i punti cardinai al disea invocaẑion come *A folgore et tempestate*, *A peste, fame et bello*, a le quale la popolaẑion la respondea *Libera nos Domine*.

A la fin la celebraẑion la gnea fenida dal prete che al disea na diesina de Oremus.

## Note


## Bibliografia
*Vito Pallabazzer, *Lingua e cultura ladina*, Istituto belumat par le ricerche sociali e culturali, Serie dizionari n°1, Belun, p.&nbsp;502

## Argomenti colegadi

* Capitel

## Collegamenti esterni
* Diẑionario de le feste de la Roma antica
Canpaniłe

[thumb|right|300px|al canpanìl del Domo de [Belun de nòt]]
An **canpanil** (dito a Venesia **Canpanièl**) al ze an edificio a forma de tór colegà ala česa o a un palas aonde ke ghe n'è inte le canpane, ke le gnen sonaze al scopo de convocàr la sent a la funsion relijosa, de scandir al tenp, de nunsiar na festa o na desgràsia.
Se al canpanil no el ze ligà a na funsion relijosa ma sivìl, alora al gnen ciamà **tor civica**.

## Tipi de sonada, funsion e segnai

*Canpanii de cese*

* **bot**: bot singoi par sonar le ore
* **meridiana**: sonada a tre canpane fata a manca an quart a meodì te la Ceza de Vilabruna (Feltre)
* **sonada a na canpana**: in ocasion de qualunque celebrasion se al canpanil al ga na unica canpana, sonar le avemarie se al canpanil al ga pì de na canpana
* **sonar a mort**: se sona solche do canpane par nunsiar an mort e par conpagnarlo al cimitero dopo al funeral
* **sonar dopio**: se sona a tre canpane par nunsiar la messa (an quart de ora prim) e co se lede al Gloria; 'te un serti posti anca par conpagnar al mort al cimitero
* **sonar ugnol**: se sona co na unica canpana te un canpanil a pì canpane par nunsiar la messa, dopo de er sonà dopio
* **[[canpanò]]**: se sona le canpane a concerto qualche dì prim del santo patrono secont le tradision del posto par nunsiar la festa
* **canpane a martel**: se sona a martel par avisar che ghe n'è an incendio o na aluvion, in modo che tuti i core a jutar
* **sgreole**: da' che de Vendre Sant na olta no se podea sonar le canpane, se ndea su te el canpanil e se sonea le sgreole par ciamar la zent a la procession

*Canpane de tor civiche*

* Convocasion consiljo comunal
* Mort particolari
* Aniversari locai e\o nasionai (4 novenber, 25 aprile, 1 majo, 2 zugno e altri)
* Ore
* Scola
* Altre robe

## Architetura

la prima distinsion dei canpanii se pol farla in base a come ke al edificio al se inserìs te el contesto de la česa o del palas al qual al ze colegà. Se ghe n' trova difati de quei conpletamente destacàzi da la česa (tipici de l'Italia), altri tacazi ma comunque dotai de na so porta de aceso e de fonde, e serti conpletamente inglobai 'te la česa, tanto da no aer fonde soe (tipici de le cesete pì cèe).

An nantra distinsion la pol eser fata in base a la idea de costrusion: ghe n'è canpanii fati come na vera e propria tor, co un bus inte par ndar sù e te un serto senso na càsa de risonansa, e altri, i cosideti canpanii "a vela", fati solke da un suporto a mo' de cavalét par čener sù le canpane.

I primi i ze carateristici de quasi tute le Ceze de dimension medie, grande e pisole. Al canpanil al pol eser frequentà da zent (se la so dimension la lo permet) e le canpane se le sent da distante parkè la strutura serada sù la costituis na specie de casa de risonansa.

I canpanii a vela invese i ze tipici de le ceséte pì cèe, pì ke sia 'te el passà 'te la zona alpina, ma anca 'te n serte ceséte in stile francescàn. Incói la gran part de le čese nove le ga an canpanil a vela de cimento armà; la assensa de na strutura serada no la assa ke la canpana la rinbonbe 'te i mur dintorn, sichè se sent na sonada pì linpida ma smorsada.
Ž

**Ž** (minuscol: ž) la ze la 25° letera del alfabeto sloveno, la 30° letera dei carateri bosniaci e croati; la 42° letera del ceco; la 19° letera del estone; la 29° letera del alfabeto Sami; la 33° letera del letone; la 32° letera del lituan; la 46° letera del slovaco e la 13° letera del alfabeto turkmeno. Inoltre, la ze aparida ocasionalmente 'te el finico. Inoltre, al caratere al ze doperà anca par trasliterar al caratere cirilico /Ж/ 'te la macedone (in 31° posision), 'te el serbo (30° posision), e, ocasionalmente, 'te el bulgaro (con gnissun orden particolar par i carateri latini). Se el lede quasi come al fonema J del portoghess e del francese. A parte al estonee al turkmen, la ze la ultima letera dei altri alfabeti.

la ze fata da la donta de un caron a la letera stàndar Z doperada in tanti alfabeti basadi su i carateri latini e se la pronunsia (AFI)  in tuti i alfabeti mansonadi sora a ecesion de quel Turkmeno, 'te el qual la ze pronunsiada (AFI) . Come al so corispondente Latin, al alfabeto cirilico al ga an sinbolo specifico: Ж. la ze doperada serte olte 'te el sistema ISO 9:1995 de transliterasion dal ucraino come corispondente de la letera Ж.

Par belumat ghe n' ze la esigensa de scriver al equivalente del inghese "th" te la version sorda de "think". Da na serie de proe ze risultà che la zent la tende a scriver sto suono co la "Z", ma che n'è al problema de destinguerna da la "Z dolsa" che se ga come resultato de la introdusion de serti barbarismi, come te la parola "zona". A tal proposito la idea de farghe na modifica a sta letera in maniera da diferensiarla. Salta fora cossì la bela idea del caratere just "Ẑ" (minuscol "ẑ"), che parò al dà problemi de scritura no indiferenti co se dopera al calcolador. De dopera quindi la letera "S" ("s") anca 'te n sta ocasion.

Par inserirla te un testo digità al calcolador al ze suficiente cener schisà al tasto "alt" e digitar in sequensa la conbinasion de tasti "0142" par la majuscola e (0158) par la minuscola.

## Bibliografia
*
Tamài

thumb|right|300px|an semplice tamài comune
thumb|right|300px|variànte con gabiéta

Al **tamài** l'é an àrte fat apósta par čapàr i sors. Sarìe na *trapola par sors*.

Al póre sors a l'é atirà da na esca (formai) visìn la tràpola e pó col toca l'esca, se tùt al funsiona ben, la mòla scàta e al blòca in cualke maniera al sors.

Certi tamài i copa subito al sors parché la mòla skisa la testa o al corpo del sors, mentre altri pì onèsti, tipo la variante co la gabiéta, a lo čiapa viu.

## Come che l'é fàt
Al pór avér tante varianti, a seconda de la fantasìa de l'inventór, ma la sostànza l'é sempre cuéla:
* el ga da esér solido e grànt circa come al sors che te vól čapàr
* el ga sicuramente na mòla tesa e blocàda al'inizio che la scàta te l momento giùst
* el ga an posto par metér na esca, pì de le volte an tokét de formài stagionà

## Modi de dir
Se pól čamàr an tamài qualunque roba che la sie strana, stranba, pericolósa o pericolànte.

* «Cuéla makina là l'é an *tamài*!»
* «Mi no vàe drénto quél *tamài* là!»
* «Ke ràza de *tamài* atu comprà?»
Masuja

miniatura|Masuja, masoło o sparseło

Ła **masuja**, **masoca**, **masoło** o **sparseło** el ze un arnezo doparà in marangonaria par bàtar sol scarpeło. 

## Doparasion
Ła so doparasion ła ze confrontàbiłe co cheła del marteło, ma no ła ze sostituìbiłe.
Ła doparasion del masoło i ze ligai co ła doparasion del scarpeło da legno. Ła testa ła ze racuanto grosa, 60–80&nbsp;mm de diàmetro, e ła parmete de colpir el scarpeło o łe sgùrbie co pì fasiłità evitando de far małe a chi che ło dòpara. Soratuti inte i laori de intajo o scultura del legno, sto cuà el parmete de mejo concentrarse sol laoro da far.

Ła caratarìstega prinsipałe de ła doparasion de ła masuja, masoła, o sparseło, ła revarda l'uzuramento dei màneghi dei scarpełi o de łe sgùrbie, esendo sti cuà fati in legno e che batendo co un marteło de fero, in poco tenpo, i tende spacarse o schejarse, fazendo inpusìbiłi nove dòpare dei arnezi.

## Materiałi
Zeneralmente el ze fato in legno duro e normalmente no ło se cata-fora inte el comerso, parché el ze sołitamente costruio da l'artezan che ło dòpara. El ze caraterizà da na parte pì grosa e pezante (dita testa), de forma siłìndrega o cuadra e da na parte pì magra ciamada mànego che ła ze de sòłito tonda. 

## Sinbołozia
Cofà sìnboło el vien doparà in Masoneria par dirghe al struento che l'Aprendista el dòpara unitamente al scarpeło par sgrosar ła piera greza.

## Modi de dir
Se costuma ciamarghe masuja a la testa de na persona o de un animal co ła ze "asè dura", o sia el fa fadiga capir łe robe. Ła ze na parola doparada in sta magnera in tuta la parte basa de ła Val Bełuna: se costuma dir "Te dàe an cròt zo par la masuja!" (Te dago un crogno zo par ła masuja!) par dir che se intende darghe na bota in testa.

## Notasion

## Altri projeti
Mus musculus

thumb|left|Sors (''Mus musculus'').
Al **sors** (*Mus musculus*) al é an pičol roditore de la faméia dei Muridi del gènere *Mus*. El xe anca ciamà sorxe domestico, par diferensiarlo da altri "sorzi" selvadeghi.

El xe ła specie pì difondesta del so xenere, el ghè in quasi tuti i paesi del mondo, el pol far dani ingenti e anca difonder malatie.
Nonostante cuesto, serte spece vien anca adottae come animal domestico.

## Morfołozia
thumb|sinistra|Detajo de i dentiAl corpo del sors, cuèrt da péi, l'è separà in tre pàrt:
* La testa o masùia la contién la bóca coi dént e i organi oči, nàs e réče.
* Al tronco, con tacàze quàtro sàte.
* La cóa, fina e longa quant al tronco e la masùia.

Le man le a quàtro dét e con artigli, an pòlice cùrt e sinque cài palmàri.
Al pié l'a sinque dét.

## Dove te lo càta
Se pol catàrlo in quasi tùti i paesi del mondo, pì spés te le cantìne, sofìte e posti scònti dove che l pòl stàr tranquìlo e trovàr da mañar. Se adomesticà, al pol viver anca inté le case. Al vive tra un e tre ani, sempre se no te lo cópa prima.

## Combàter
Par čapàrlo e difénder al to formài, la farìna o el pàn che te a in cantina, te pól molàrghe an gàt, ma de quei selvàreghi e svelti, o te pol usàr an tamài co un tokét de formài stagionà.
## Nomi veneti
* Belun: Sors
* Padoa: Sorše o morejéta
Saradura

thumb|Na saradura a luchéto.
Ła **saradura** (o **seradura** o anca **seraura**) ła xe in jenerałe un sistema mecànego, ełètrego e ełetrònego par el controło de łe entrade in un serto lògo traverso (de sòłito) un ingreso.

Pì senpliseménte, ła saradura ła xe un congegno fato a sarare e blocare na porta de ingreso.
Ghe xe de un mucio de tipi e de vari grai de segurésa. Da ła sénplexe saradura par porte interne e cantine co na ciave mia sifrada, a ła saradura da porte in legno sia eła mesa o incasada co ciave piata sifrada, a ła saradura de segurésa par porta blindada co ciave a dópia mapa, a ła saradura a schéda magnètega reprogramàbiłe tìpega de alcuni alberghi.

## Varda anca
* Ciave
* Siłindro (saradura)
* Offendicula

## Altri projeti
Cross

Co ła paroła "**cross**" se pol intender:
* An passajo particolar (cròss) che se fa 'te el dugo del balon
* Na tipologia de sport che se pol far co le moto o co le biciclete (ciclo- e moto-cròss).
* Cross - fegura geometrica e sinboło
* Cross cristiana - sinbolo relijoss cristian
* Cross - acessorio doperà 'te un serte cerimonie o circostanse te la liturgia cristiana
* Cross - fegura araldica

## Varda anca

* Crocefission 
* Crocefission de Gesù
Adrara San Rocco

*'Adrara San Rocco* el xe un comùn de 838 abitanti inte ła provincia de Bergamo a 33&nbsp;km dal caologo.

## Note
Graneza

thumb|El Rifugio Granezza
**Granexa** (o **Granezza**) xe na piana de foreste (*bosco nero*) a miłe doxento metri, suł'Altopian dei sete comuni, in provincia de Vicensa, drento el teritorio del comun de Lugo de Vicensa.

## La bataja del bosco nero de Granexa durante ła Rexistensa
thumb|left|El bosco nero de Granexa
Łe prealpi vixentine xera xona de operasion de diverse formasion partixane inte ła seconda guera mondiałe. Anca suł'Altopian dei sete comuni. Granexa xera un posto dove ke i partixani i podeva stare e organisarse e in più xera un posto comodo par i Ałeati par far rivare i rifornimenti coi paracadute. A Granexa xe sta anca paradutà ła mision ałeata del magiore Wilkinson ("Freccia"). Sta postasion de partixani, proprio sui monti drio l'Alto Vixentin e łe vie de comunicasion coła Xermania, ła ghe dava tanto fastidio ai Todeschi e ai fasisti, così ke i ga deciso de fare un rastrełamento par destrùsare le forse de ła Rexistensa. Xa in agosto i gaveva tacà i partixani in Val Poxina e sułe montagne de łe Laste (malga Zonta), pi vanti i gavarìa fato el rastrełamento del Monte Grapa.
thumb|El monumento ai partixani a Granexa
El 6 setenbre 1944 i naxisti i ga fato partire ł'operasion *Hannover*, tacando co blindati e soldà de tera de ła Luftwaffe, coi Rusi e i Ucraini del 263°Batajon orientałe de ła Wehrmacht, de stansa a Maran Vicentin, jutà dai fasisti de ła Brigata Nera *Faggion* de Vicensa e da ła Legione *Tagliamento* de ła Guardia Nasionałe Republicana. A difendere ła piana ghe xera i partixani dei Batajon *7 Comuni* e * Testolin* de ła Brigata *Mazzini*. Naxisti e fasisti i xera in masa, co blindati e mortari, e a ła fin i xe vegnù fora dai boschi ocupando ła piana e copando tuti quei ke i trovava. Prima de poderse sganciare, i partixani i ga lasà morti sul canpo 22 de lori e 6 dispersi. In più, i naxisti i ga fuxiłà 14 autisti italian disertori ke se xera rifugià lì.
## Altri projeti
Łìbano

El **Łìbano** (in àrabo: لبنان, *Lubnān*) ufisalmente denomenada **Repùblega łibaneza** (in àrabo: الجمهورية اللبنانية, *al-Jumhūriyya al-Lubnāniyya*), el ze un stato del Mèdio Oriente che el fa frontiera al nord e a l'est co ła Sìria, al sud co Israełe e el Stato de Pałestina, e a l'òvest el ze invese bagnà dal Mar Mediteràneo.

## Zeografia
El relievo łibanezo, bastansa montagnozo, el połe vegner sudividesto in cuatro grande unità struturałi, che łe se sucesiona da òvest a est:
* na fasa costiera bastansa streta, andove i ze pozisionai i prinsipałi sentri abitai,
* ła Caena montagnoza del Monte Łìbano, de formasion calcàrea co un'altitùdene màsima de pì de 3.000 m e na estension de 160&nbsp;km,
* ła depresion sinclinałe del Bekaa,
* ła Caena montagnoza de l'Anti-Lìbano, che ła forma el confin naturałe co ła Sìria, ła riva al so ponto pì alto sul Monte Hermon (2.814 m).

Inte ła fasa costiera, na sèrie de terasamenti formai inte el Pleistocene i se erleva finmente a 100 metri sora del liveło del mare. La caena montagnoza del Łìbano, pì alta verso nord che verso sud, ła riva a ła so màsima altitùdene, e cueła de tuto el paeze, inte el Qurnat al-Sawda ' de 3.088 m. L'Anti-Łìbano, pì verso est, el riva ai 2.814 m inte el so slongamento meridionałe. In anbedó łe caene montagnoze i predòmena i calcari mezozòeghi del Zuràsego e del Cretàceo, ponesto-che i ga formà un sistema ùgnoło che el ze sta dividesto in do dal proceso de formasion de ła Rift Valley . La parte somerzesta ła corisponde a ła depresion de ła Bekaa, ła cuała ła se estende intrà 800 e 1.200 m de altitùdene

### Clima
El Lìbano el ga un clima meditaràneo moderà. Inte łe zone costiere i inverni i ze zeneralmente freschi e piovozi, mentre łe istà łe ze calde e ùmide; inte łe zone pì alte łe tenperature łe se sbasa zeneralmente soto el zero inte el ndar de l'inverno e i se forma strati de neve de spesor, i cuałi i reziste finmente al scumìsio de l'istà su łe sime pì alte.

## Zeografia połitega
Ła so cavedał Beirut ła ga 1,7 miłion de abitanti.

## Gałeria de someje

Cedars01(js).jpg|monte Łìbano
South litani river.JPG|fiume Łitani a sudest
Byblos_Libanon_2003.JPG|panorama de Biblo
Baalbek-109914.jpg|Balbec


## Notasion

## Altri projeti

## Linganbi foresti
Octave Mirbeau

right|thumb|220px|Octave Mirbeau

## Biografia
Octave Mirbeau xe stà un giornałista, publicista, sagista, romanziere e dramaturgo, considerà cofà el representante pi grando de el impresionismo leterario.

El ga studià dai gexuiti del cołejo de Vannes. Inte el 1886, el suceso del *Calvaire* ło ga rexo çełebre. El se ga maridà inte el 1887 co Alice Regnault.

A ło s'ciopar de ł'Afare Dreyfus, Mirbeau ła ga dà el so sostegno a Alfred Dreyfus e Émile Zola. El xe famoxo pa'l so inpegno anarchico.

Dramaturgo, el ga avù suceso inte el 1903 co *Les affaires sont les affaires* (Comédie-Française), comedia tra le pì famose del mondo.

## Opare
### Romanzi e raconti
* *Le Calvaire* (1886).
* *L’Abbé Jules* (1888).
* *Sébastien Roch* (1890).
* *Dans le ciel* (1892-1893).
* *Le Jardin des supplices* (1899).
* *Le Journal d’une femme de chambre* (1900).
* *Les 21 jours d'un neurasthéniqe* (1901)
* *La 628-E8* (1907).
* *Dingo* (1913).
* *Un gentilhomme* (1920).
* *Contes cruels* (1990).

### Opare teatrałi
* *Les Mauvais bergers* (1897).
* *Les affaires sont les affaires* (1903).
* *Farces et moralités* (1904).
* *Le Foyer* (1908).

### Critega
* *Combats esthétiques* (1993).
* *Combats littéraires* (2006).

## Bibliografia
*  Pierre Michel e Jean-François Nivet, *Octave Mirbeau, l’imprécateur au cœur fidèle* (1990).
*  *Cahiers Octave Mirbeau* (1994-2012).

## Łigamenti foresti
*  Société Octave Mirbeau.
*  ''Dictionnaire Octave Mirbeau'' .
Cordeol

miniatura|sinistra|gola "dei Castéi" te el baso corso
Al **Cordeol** (talian: *Cordevole*) al é an fiume che al parte su par i gnas el pasa par Sospiroi, alè bon par 'ndar a pescar e al prosegue par Sedego e Santa Jostina.
Al'é considerà al pì gròs afluente de La Piave e l'é tut intro la Provinsa de Belun

Al nàs te el Passo Pordoi, inte l' comùn de Livinallongo del Col di Lana, e al confluìs te La Piave da rente a Mel, a 275 metri de quota.

Al torént al còr quasi tut te l'Agordìn. A Capril (te el comun de Alleghe) al se chiol l'aqua del torent Fiorentina e del Petorina (che el nàs tacà a la parete meridionàl de la Marmolada), pò rivà a Alleghe al forma un lago (nasést te el 1771 da na frana del mont Piz e adès sbarà da na diga artificial. Al proseve verso Cencenighe Agordino, dove se chiol l'aqua del Biois e forma al lago del Ghirlo. Rivà a Taibon Agordino al confluìs al Tegnas, pasa Agordo e pò al va vanti longo na val stréta (andé che spés resta in séc par causa dei prelievi idroeletrici) fin a Peron (comun de Sedico).

Visìn ala foče, a quota 320&nbsp;m s.l.m. al čiol dala destra l' aqua del Mis, che le é pì abondanti de quele del Cordevole stés, parché visìn a Gron de Sospirolo vién restituì i prelievi čiapadi prima del lago de Santa Giuliana (meio conosést come Lago del Mis), andé che le se revèsa le tubasion partiđ dal'Agordino.

I soi prinsipai afluenti i é i torenti (Z=zanca, D=drita; el valor l'indega la superfičie del bacin):
* Andraz (Z; 26&nbsp;km²)
* Pettorina (D; 53&nbsp;km²)
* Fiorentina (Z; 58&nbsp;km²)
* Biois (D; 135&nbsp;km²)
* Tegnas (D; 50&nbsp;km²)
* Mis (D; 117&nbsp;km²)
Club de Gimnasia y Esgrima La Plata

El **Club de Gimnasia y Esgrima La Plata** (conozesta cofà *Gimnasia y Esgrima*) el xe un club de bałon Argentin, de ła sità de La Plata. El xe stà fondà intel 1887 e el xuga quaxi ne ła Primera División.

## Ligadure forèste
* Sito ufisial
Cividal

**Cividal del Friul** (*Cividat* in furlan, *Čedad* in Sloveno, *Östrich* in todesco) el xe on comune de 11547 abitanti inte ła provincia de Udine.

## 'Ministrasion

## Linganbi foresti
* Sità de Cividale del Friul
* Cividale.com
Sguaso

thumb|Giose de sguaso su ł'erba
El **sguaso** o **aguas** l'è quando che par tera, dopo un longo periodo de umidità, resta l'erba moja tei campi, e se te ghè da nar vendemare te te bagni e ingiasi anca la petola.

Quando ke de note fa fredo, el sguaso se giasa e el deventa broxema.

## Varda anca

* Gałiverna
Provincia de Salerno

Ła **Provincia de Salerno** ła xe na provincia de ła Canpania de 1&nbsp;102&nbsp;374 abitanti.

Ła confina a nord-ovest co ła Provincia de Napułi, a nord co la Provincia de Avellino, a est e a sud co ła Basiłicata (Provincia de Potenza); ła xe bagnada a ovest dal Mar Tireno.

## Comuni prinsipałi
* Sałerno - 131&nbsp;000 abitanti
* Cava de' Tirreni - 53&nbsp;537 abitanti
* Battipaglia - 51&nbsp;133 abitanti
* Scafati - 50&nbsp;275 abitanti
* Nocera Inferiore - 45&nbsp;770 abitanti
### Comuni de ła Provincia
Campagna (SA)

thumb|center|600px|Panorama da Sant'Agostin

**Campagna** el xe on comune de 16000 abitanti inte ła Provincia de Salerno.
Buzo nero

[thumb|Rapresentasion artistega de on buxo nero (fonte [NASA)]]
Un **buxo nero** se definise in astrofisica on corpo cełeste estremamente denso, dotà de na atrasiòn gravitasionałe talmente granda da no parmetare che gnente se ałontana da ła propria suparfise.

Sta condision ła se otièn cò ła vełocità de fuga da ła so suparficie ła se majore rispéto a ła vełosità de ła luse. On corpo cełeste che ga ste proprietà el risultarìa invisìbiłe e ła so prexensa ła podarìa èsare riłevà soło indiretamente, grasie a i eféti del so canpo gravitasionałe. Fin oncò xe stà tolte sù tante oservasion astrofixiche che łe połe èsare interpretà (anca se no in modo univoco) cofà indicasiòn de ł'efetiva existensa de i buxi neri sol universo.

El termine "buxo nero" el xe dovùo al fixico John Archibald Wheeler (parché prima se parłava de *dark stars* o *black stars*, cioè de stełe scure o negre).

## Formasion dei buxi neri
Verso ła fin del so ciclo vitałe, el nucleo de na steła ła se stùa, dato che ła ga trasformà co na fusiòn nucleare tuto el idrogeno prexente in elio.  Ła forxa gravitaxionałe, che prima ła jera in ecuiibrio co ła presiòn xenerà da łe reasion de fusiòn nucleare, prevałe e schìcia ła masa de ła steła verso el so sentro.

Cò ła densità ła diventa cosita granda, połe inescarse ła fusiòn nucleare del ełio, dopo de che ghe xe ła produsion del litio, axoto e altri ełementi (fin al osigeno e el siłicio). Durante sta fase ła steła ła se espande e ła se contràe viołentemente pì volte, butando fora parte de ła propria masa. Łe stełe pì cee łe se ferma a on serto punto de ła caena e łe se stùa, rafredandose e contraendose pì łentamente, atraversando el stadio de nana bianca e ne'l corso de tanti miłioni de ani łe diventa tipo on pianeta grando. En sto stàdio ła forxa gravitasionałe ła xe biłancià da on fenomeno cuantistico, ciamà presiòn de degenerasiòn, ligà al prinxipio de esclusion de Pauli. Par łe nane bianche ła presiòn de degenerasiòn ła xe prexente tra i ełetroni.
Marilyn Monroe

thumb|left
**Marilyn Monroe**, el nome d'arte de **Norma Jeane Baker** (Los Angeles, 1° de zugno 1926 – Los Angeles, 5 de agosto 1962), l'è sta un'atora statunitense.

El so mito el supera de gran longa la so, sepur bona, bravura. La xe stà de sicuro n'atora fora dal comune e un sogno proibìo. La so morte, vegnùa massa presto l'è sta sicuramente misteriosa e la ga 'iutà a diventare na vera icona e un ses simbol.

La xe stà anca na cantante anca se no la xera mia masa bona de cantare ma la gavea un'intonasion che te ciapava.
La più famosa canson la xe stà quela che la ga cantà al presidente Kennedy par el so compleano, forse resa oncora pi famosa dal malizioso video in bianco e nero che la vedea cantare mexa nuda.

Marilyn la xe nata bruna, la se ga fata bionda scoltando un fotografo ca le ga consilià de farse bionda parchè la saria sta pi afasinante.
Zlatan Ibrahimović

El 27 de lujo del 2021 el xe pasà dal Inter al Barcelona in cambio de 46 milioni de euro pì i xugadori Samuel Eto'o e Aljaksandr Hleb.

## Note
José Mourinho

**José Mário dos Santos Mourinho Félix**, noto senplisemente cofà José Mourinho (Setúbal, 26 de zenaro 1963), xe un ałenadore di calcio portogheze, atualmente responsabiłe tecnego de l'Inter.

## Note



## Altri projeti
Quảng Bình

Ła **Provincia de Quảng Bình** ła xe na provincia de ła *Bắc Trung Bộ*, Vietnam.

Ła confina a nord co ła Provincia de *Hà Tĩnh*, a est col Mar Cinese Meridional, a sud co ła Provincia de *Quảng Trị* e a ovest col Laos.

## Sudivixion aministrativa
[200px|left|thumb|[Phong Nha-Ke Bang in Quảng Bình]]
La provinsia Ła xe divixa inte na sità (*Đồng Hới*) e sie distreti (*huyện*):
* *Bố Trạch*
* ''Lệ Thủy''
* *Minh Hóa*
* *Quảng Ninh*
* *Quảng Trạch*
* *Tuyên Hóa*
Supercoppa italiana di calcio

thumb|200px|right|'''Supercoppa Italiana''', Milan, 2016.
Ła ***Supercoppa italiana di calcio*** (in vèneto "Supercopa italiana de bałon") ła xe na conpetision de bałon andoe se afronta in una gara unica i campiòni de l'Italia, che i'è i vincitori del campeonato de Serie A, e i vincitori dela Copa Italia.

**<big>Vinçidori</big>**

* Juventus FC 9 volte;
* Football Club Internazionale Milano, Associazione Calcio Milan 8 volte;
* Società Sportiva Lazio 5 volte;
* Associazione Sportiva Roma, Società Sportiva Calcio Napoli 2 volte;
* Unione Calcio Sampdoria, Parma Calcio 1913, ACF Fiorentina 1 volta.
Marco Materazzi

L'è diventà campione del mondo con ła Nazionale Itałiana ai Mondiali di calcio del 2006. Neła finałe del 9 lujo 2006 contro ła Fransa, el ga segnà el gol del parejo e uno dei rigori decisivi.
Homo sapiens

__HIDDENCAT__

Al ***Om*** (Homo sapiens) al ze an mamifero euterio, an primate bìpede, che al fa parte de la fameja dei ominidi, al conprende diverse sotspecie estingueste e sete diferenti grupi viventi. Al ze fursi al ùnico primate co el pel curt, adatà a la vita al suolo, onivoro, co un conportament in prensipio de casador e racoglitor. Des al viu a presapoch dapartut.

La specie *Homo sapiens* la ga diverse sotspecie, anca se ghe n'è oncora qualche dubio so el fato che no le pode eser invese specie ben distinte, anca parché tante de queste le ze fosili:
* *[[Homo sapiens idaltu]]* 
* *Homo sapiens sapiens* 
* *Homo sapiens heidelbergensis* = *[[Homo heidelbergensis]]* 
* *Homo sapiens neanderthalensis* = *[[Homo neanderthalensis]]*

## Varda anca
* Clasificasion dei primati
* Femena
* Om de Mungo

## Altri progeti
Ziografia de ła Nizèria

300px|right|Mapa de la Nizeria
La **[[Nizeria]]** el xe no Stato de l'Africa sentrale. El ga na superfice de quasi on milion de km² (tre olte l’Italia) e el xe bagnà da l’Oceano Atlantico, sol Golfo de Guinea.
## Confini
La Nizeria la confina co el Benin, el Ciad, el Camerun e el Nizer. A sud se cata la costa sol Golfo de Guinea.
## Teren
300px|left|Topografia de la Nizeria
La Nizeria la ga n’estension de 923&nbsp;768&nbsp;km². I so confini i xe longhi 4&nbsp;407&nbsp;km, e la costa la xe longa 853&nbsp;km. Al sentro del paexe se cata i altipiani de Adamawa e de Jos. So la costa se svilupa el delta del Fiume Nizer.
## Clima
EL paexe el se divide in tri zone. Al nord el xe semi-desertico. El sentro el xe in prevalenza cuerto da savane, el sud el xe tropicale, co piova abondante e foreste. So la costa se cata paludi e mangrovie.
## Risorse
En tel delta del Nizer se cata petrolio. En tel resto del paexe se cata aluminio, colunbite, fero, carbon, pionbo, xinco, gas natural. La tera coltivabile (33%) la se cata al sud e in tel sentro. Al nord el teren el vien usà par l’alevamento de bestiame (44% del teritorio).